送一徹二公再參無際和尚
作者：釋廣聞
朝代：宋

paragraphs: 兩公未見無際前，謂從本有成話墮。
兩公既見無際後，謂是不同成兩箇。
明知見與未見時，蒼龍終不澄潭卧。
雲巖晚歸玲瓏巖，老兒家有彌天禍。
口皮邊禪慣賣弄，動輒引人入荒草。
不知兩公竟何意，春風又問東南道。
貧思舊債濟北馿，再欲一頓憨作麽。
當時失却一隻眼，賦過關門夾山老。
後三十年有話在，珍重此行休放過。